FI Euroopan unionin virallinen lehti L 130/22

KOMISSION TÄYTÄNTÖÖNPANOPÄÄTÖS,

annettu 16 päivänä toukokuuta 2012,

Itämeren turskakantoihin liittyvästä erityisestä valvonta- ja tarkastusohjelmasta tehdyn päätöksen 2008/589/EY muuttamisesta

(2012/262/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 95 artiklan,

sekä katsoo seuraavaa:

(1) Komission päätöksellä 2008/589/EY (2) otetaan käyttöön neljän vuoden ajan sovellettava erityinen valvonta- ja tarkastusohjelma, jolla varmistetaan neuvoston asetuksella (EY) N:o 1098/2007 (3) vahvistetun Itämeren turskakantoja ja näitä kantoja hyödyntäviä kalastuksia koskevan monivuotisen suunnitelman yhdenmukainen täytäntöönpano.

(2) Kansainväliseltä merentutkimusneuvostolta (ICES) äskettäin saadun tieteellisen lausunnon mukaan Itämeren lohikalastusta koskevat ilmoitukset saattavat olla suurelta osin virheellisiä, millä voi olla erityisen kielteinen vaikutus kyseiseen kalakantaan.

(3) Erityistä valvonta- ja tarkastusohjelmaa tarvitaan kyseisten jäsenvaltioiden toiminnallisen yhteistyön organisoimiseen sekä yhteisön kalastuksenvalvontaviraston hoitamaan yhteiskäyttösuunnitelmien organisoimiseen neuvoston asetuksen (EY) N:o 768/2005 (4) 9 artiklan mukaisesti.

(4) Asetuksella (EY) N:o 1098/2007 vahvistetun monivuotisen suunnitelman yhdenmukaisen täytäntöönpanon jatkumisen varmistamiseksi erityisen valvonta- ja tarkastusohjelman soveltamista olisi jatkettava yhdellä vuodella.

(5) Komissio on hyväksynyt ehdotuksen Euroopan parlamentin ja neuvoston asetukseksi (5) Itämeren lohikannan ja kyseistä kantaa hyödyntävien kalastuksien monivuotisesta suunnitelmasta. ICES:n ilmoittamiin mahdollisiin virheellisiin ilmoituksiin on aiheellista puuttua ennen kyseisen asetuksen voimaantuloa.

(6) Itämeren lohikantaa hyödyntäviä kalastuksia koskeviin mahdollisiin virheellisiin ilmoituksiin puuttumiseksi on aiheellista sisällyttää kyseiset kalakannat erityiseen valvonta- ja tarkastusohjelmaan.

(7) Sen vuoksi päätöstä 2008/589/EY olisi muutettava.

(8) Tässä päätöksessä säädetyt toimenpiteet on laadittu yhdessä asianomaisten jäsenvaltioiden kanssa.

(9) Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Muutetaan päätös 2008/589/EY seuraavasti:

1) Korvataan nimi seuraavasti:

2) Korvataan 1 artikla seuraavasti: ”1 artikla Kohde Tällä päätöksellä perustetaan erityinen valvonta- ja tarkastusohjelma, jolla varmistetaan a) asetuksella (EY) N:o 1098/2007 perustetun Itämeren turskakantoja ja näitä kantoja hyödyntäviä kalastuksia koskevan monivuotisen suunnitelman yhdenmukainen täytäntöönpano; ja b) Itämeren lohikantoja hyödyntävien kalastuksien yhdenmukainen valvonta ja tarkastus.”

3) Korvataan 2 artikla seuraavasti: ”2 artikla Soveltamisala 1. Erityinen valvonta- ja tarkastusohjelma kattaa a) asetuksen (EY) N:o 1098/2007 2 artiklassa mainittujen alusten ja kaikenpituisten lohenpyyntiä harjoittavien tai todennäköisesti harjoittavien alusten kalastustoiminnan valvonnan ja tarkastuksen; b) kaikkien kyseiseen toimintaan liittyvien toimien valvonnan ja tarkastamisen, mukaan luettuina kalastustuotteiden aluksesta purkaminen, punnitus, kaupan pitäminen, kuljetus ja varastointi sekä aluksesta purettujen ja myytyjen määrien kirjaaminen. 2. Erityistä valvonta- ja tarkastusohjelmaa sovelletaan viiden vuoden ajan.”

2 artikla

Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tehty Brysselissä 16 päivänä toukokuuta 2012. Komission puolesta José Manuel BARROSO Puheenjohtaja

(1) EUVL L 343, 22.12.2009, s. 1.

(2) EUVL L 190, 18.7.2008, s. 11.

(3) EUVL L 248, 22.9.2007, s. 1.

(4) EUVL L 128, 21.5.2005, s. 1.

(5) COM(2011) 470 final – 2011/0206 (COD)